open-index/open-wikipedia-markdown huggingface dataset:
โรงพยาบาลบางปะอิน

**โรงพยาบาลบางปะอิน** เป็นโรงพยาบาลชุมชนระดับ M2 สังกัดสำนักงานปลัดกระทรวงสาธารณสุข กระทรวงสาธารณสุข ตั้งอยู่เลขที่ 72 หมู่ที่ 11 ตำบลบ้านเลน อำเภอบางปะอิน จังหวัดพระนครศรีอยุธยา ถือเป็นโรงพยาบาลแห่งที่ 2 ในจังหวัดพระนครศรีอยุธยา โรงพยาบาลบางปะอิน ยังได้ทำหน้าที่เป็นโรงพยาบาลแม่ข่าย (Node) ให้กับโรงพยาบาลบางไทร และโรงพยาบาลวังน้อย ปัจจุบันนายแพทย์ฐาปกรณ์ จิตตนูนท์ เป็นผู้อำนวยการโรงพยาบาลบางปะอิน

## ประวัติ
โรงพยาบาลบางปะอินก่อตั้งเมื่อ พ.ศ. 2484 เริ่มแรกเป็นสุขศาลาชั้น 2 มีเนื้อที่ 3 ไร่เศษ ทางราชการให้งบประมาณปลูกสร้างอาคาร 1 หลัง จน พ.ศ. 2500 ได้ยกฐานะเป็น*สถานีอนามัยชั้น 1* โดยมีแพทย์มาปฏิบัติงานอาทิตย์ละ 1 วัน จน พ.ศ. 2501 จึงมีแพทย์ประจำซึ่งบางครั้งมาบ้างไม่มาบ้าง ต่อมา พ.ศ. 2511 โครงการเวชศาสตร์ชุมชนของโรงพยาบาลรามาธิบดีมีโครงการวิจัย และมีนักศึกษา แพทย์ นักศึกษาพยาบาลรามาธิบดี เข้ามาฝึกงานตลอดทุกปี จึงได้สร้างที่พักนักศึกษา 

หลังจากนั้นได้เปลี่ยนชื่อเป็น *ศูนย์การแพทย์และอนามัย* และเปลี่ยนมาเป็น *โรงพยาบาลอำเภอ 10 เตียง* ได้รับตึกบริจาคจากพระครูไพโรจน์ โพธิวัฒน์ (พระเจริญ ดอนจันทร์) จากนั้นได้รับเงินบริจาคสร้างตึกจาก นายแสวง พรรณธนะ และ นางจิน พรรณธนะ มีเตียง 10 เตียง รับผู้ป่วยคลอดบุตร และได้ยกฐานะเป็นโรงพยาบาลชุนชน 30 เตียง จนเมื่อ พ.ศ. 2528 ได้ขอบริจาคที่จำนวน 25 ไร่ จากผู้ตรวจการ ผาด ศริวนิช นายแสวง พรรณธนะ คุณตุ๊ พร้อมพันธ์ โดยนายแพทย์จักรธรรม ธรรมศักดิ์ แต่เนื่องจากขยายพื้นที่เก่าไม่ได้ ได้ของบประมาณสร้างโรงพยาบาลใหม่จนแล้วเสร็จ เปิดบริการตั้งแต่เดือน มีนาคม 2528 

พ.ศ. 2536 นายแพทย์อภิชัย ยงศิริวิทย์ ได้รับงบก่อสร้างเพิ่มขนาดอีก 30 เตียง และยกฐานะเป็น โรงพยาบาล 60 เตียง เมื่อ พ.ศ. 2538 จน พ.ศ. 2552 สร้างตึกอาคารสูติกรรมขนาด 30 เตียง

## อ้างอิง

หมวดหมู่:โรงพยาบาลส่วนภูมิภาคในประเทศไทย
หมวดหมู่:โรงพยาบาลในจังหวัดพระนครศรีอยุธยา
หมวดหมู่:สิ่งก่อสร้างในอำเภอบางปะอิน
อุตเกอาร์วิก

**อุตเกอาร์วิก** (,  ; , ) อดีตมีชื่อว่า **แบร์โรว** (,  ) เป็นเมืองหลักบะระและเมืองใหญ่สุดในบะระนอร์ธสโลป รัฐอะแลสกา สหรัฐอเมริกา ถือเป็นหนึ่งในเมืองที่อยู่เหนือที่สุดในโลก และเหนือที่สุดในสหรัฐอะมริกา ตั้งอยู่ทางเหนือของวงกลมอาร์กติก และอยู่ใกล้กับพอยต์แบร์โรว จุดเหนือสุดของประเทศ

ประชากรอุตเกอาร์วิกตามสำมะโน ค.ศ. 2020 อยู่ที่ 4,927 คน ซึ่งเพิ่มขึ้นจากประชากรใน ค.ศ. 2010 ที่ 4,212 คน โดยเป็นเมืองที่มีประชากรมากเป็นอันดับที่ 12 ในรัฐอะแลสกา

## หมายเหตุ

## อ้างอิง

## อ่านเพิ่ม
*
* National Science Foundation Barrow area cartography
* The Papers of Palmer W. Roberts on Eskimos at Point Barrow at Dartmouth College Library
* The Papers of Albert Dekin on the Recovered Remains of the Barrow Inuit Population at Dartmouth College Library
* The Papers of Charles D. Brower, Postmaster of Barrow at Dartmouth College Library

## แหล่งข้อมูลอื่น

* 
* Utqiagvik Sea Ice Webcam
* Iñupiat Heritage Center (IHC) - Official museum website
* CAC (Civil Applications Committee)/USGS Global Fiducials Program web page containing scientific description and interactive map viewer featuring declassified high-resolution time-series imagery
* Barrow, Alaska Visitor's Guide
* July 1993 weather record
* Barrow land development 


หมวดหมู่:ทะเลโบฟอร์ต
หมวดหมู่:ที่ตั้งบะระในรัฐอะแลสกา
หมวดหมู่:ทะเลชุกชี
หมวดหมู่:นครในรัฐอะแลสกา
กระทรวงทหารเรือ (สหราชอาณาจักร)

**กระทรวงทหารเรือ** () เป็นหน่วยงานของรัฐบาลสหราชอาณาจักร ที่รับผิดชอบการบังคับบัญชาของกองทัพเรือสหราชอาณาจักร จนถึง ค.ศ. 1964 โดยในประวัติศาสตร์มีตำแหน่งเป็นสมุหราชนาวี หนึ่งในตำแหน่งใหญ่แห่งรัฐ ตลอดประวัติศาสตร์ส่วนใหญ่ ตั้งแต่ต้นคริสต์ศตวรรษที่ 18 จนกระทั่งถูกยุบเลิก บทบาทของจอมทัพเรือนั้นมักถูก "มอบหมาย" ให้กับคณะกรรมาธิการสมุหราชนาวี ซึ่งนั่งอยู่ในคณะกรรมการทหารเรือ แทนที่จะให้บุคคลเพียงคนเดียวทำหน้าที่นี้ กระทรวงทหารเรือถูกแทนที่ด้วยคณะกรรมการทหารเรือใน ค.ศ. 1964 ในฐานะส่วนหนึ่งของการปฏิรูปที่ก่อตั้งกระทรวงกลาโหมและกรมนาวี (ต่อมาคือกองบัญชาการกองทัพเรือ) 

ก่อนพระราชบัญญัติสหภาพ ค.ศ. 1707 **สำนักกิจการทหารเรือและนาวิกโยธิน** บริหารกองทัพเรือราชอาณาจักรอังกฤษ ซึ่งรวมเข้ากับกองทัพเรือสกอตแลนด์และรับหน้าที่ของจอมทัพเรือแห่งราชอาณาจักรสกอตแลนด์พร้อมกับการรวมราชอาณาจักรบริเตนใหญ่ กระทรวงทหารเรือเป็นหนึ่งในหน่วยงานที่สำคัญที่สุดของรัฐบาลอังกฤษ เนื่องจากบทบาทของราชนาวีในการขยายและปกปักรักษาดินแดนโพ้นทะเลของอังกฤษในคริสต์ศตวรรษที่ 17 และจักรวรรดิอังกฤษ ในคริสต์ศตวรรษที่ 18 และในเวลาต่อมา

คณะกรรมการทหารเรือสมัยใหม่ ซึ่งหน้าที่ของกระทรวงทหารเรือได้รับการถ่ายโอนมาใน ค.ศ. 1964 เป็นคณะกรรมการของสภากลาโหมสามเหล่าทัพแห่งสหราชอาณาจักร คณะกรรมการทหารเรือจะประชุมกันเพียงปีละสองครั้ง และการดำเนินงานในประจำวันของราชนาวีจะอยู่ภายใต้การควบคุมของคณะกรรมการนาวี (ระวังสับสนกับคณะกรรมการนาวีในประวัติศาสตร์) โดยทั่วไปแล้ว หน่วยงานต่าง ๆ ที่รับผิดชอบราชนาวีในปัจจุบันมักถูกเรียกสั้น ๆ ว่า "กรมทัพเรือ"

ตำแหน่งจอมทัพแห่งสหราชอาณาจักรได้รับการมอบให้กับพระมหากษัตริย์ตั้งแต่ ค.ศ. 1964 ถึง 2011 พระราชินีนาถเอลิซาเบธที่ 2 ทรงพระราชทานบรรดาศักดิ์นี้แก่เจ้าชายฟิลิป ดยุกแห่งเอดินบะระ เมื่อทรงมีพระชนมายุ 90 พรรษา และนับตั้งแต่สิ้นพระชนม์ใน ค.ศ. 2021 พระองค์ก็รับบรรดาศักดิ์นี้กลับไปเป็นของพระมหากษัตริย์ นอกจากนี้ยังมีพลเรือโทแห่งสหราชอาณาจักรและ พลเรือตรีแห่งสหราชอาณาจักร ทั้งสองตำแหน่งเป็นตำแหน่งกิตติมศักดิ์

## อ้างอิง


หมวดหมู่:กระทรวงในอดีตของสหราชอาณาจักร
หมวดหมู่:กองทัพเรือสหราชอาณาจักร
หมวดหมู่:ก่อตั้งในประเทศอังกฤษในปี พ.ศ. 2250
หมวดหมู่:สิ้นสุดในสหราชอาณาจักรในปี พ.ศ. 2507
หมวดหมู่:ประวัติศาสตร์ของกองทัพเรือสหราชอาณาจักร
หมวดหมู่:ประวัติศาสตร์ทางการทหารของสหราชอาณาจักรระหว่างสงครามโลกครั้งที่สอง
*
หมวดหมู่:สหราชอาณาจักรในสงครามโลกครั้งที่สอง
องอาจ เจียมเจริญพรกุล

**องอาจ เจียมเจริญพรกุล** (เกิด 10 สิงหาคม พ.ศ. 2509) เป็นนักแสดง, ผู้เขียนบทภาพยนตร์ และผู้กำกับภาพยนตร์ชาวไทย เป็นที่รู้จักจากบท ญาณ ศุภญาณ หนุ่มจิตรกรรมผู้มีชีวิตสมถะ ในกลิ่นสีและกาวแป้ง (2531), ปัญญา พ่อของสวย ในแสบสนิท ศิษย์ส่ายหน้า (2549) และ จ่าปพันธ์ อดีตจ่าทหารคู่หูของยักษ์ ในธี่หยด (2566) , ธี่หยด 2 (2567) และ ธี่หยด 3 (2568)

## ประวัติ
องอาจ เจียมเจริญพรกุล มีชื่อเล่นว่า แฉะ เกิดเมื่อวันที่ 10 สิงหาคม พ.ศ. 2509 จบการศึกษาจากคณะจิตรกรรม ประติมากรรม และภาพพิมพ์ มหาวิทยาลัยศิลปากร รุ่นที่ 42

องอาจเข้าสู่วงการจากการร่วมแสดงในภาพยนตร์วัยรุ่นเรื่องกลิ่นสีและกาวแป้ง (2531) โดยรับบทเป็น ญาณ ศุภญาณ หนุ่มจิตรกรรมผู้มีชีวิตสมถะ ซึ่งทำให้เขาเริ่มเป็นที่รู้จัก ก่อนจะกลับมารับบทเดิมในกลิ่นสีและกาวแป้ง 2 ตอน จีบสาว...จิ๊จ๊ะ (2532) จากนั้นจึงได้ผันตัวไปทำงานเบื้องหลัง ต่อมาเขาได้กลับมารับบทเดิมอีกครั้งในเรื่องกลิ่นสีและทีแปรง (2539) ก่อนจะหายไปจากวงการอีกเป็นเวลา 10 ปี โดยกลับไปทำงานเบื้องหลัง

กระทั่งในปี พ.ศ. 2549 เขาได้กลับเข้าสู่วงการอีกครั้งโดยรับบทเป็นนักแสดงรับเชิญในบทนักเลงที่ชอบตบหัวค่อม ชวนชื่น ในภาพยนตร์เรื่องโกยเถอะโยม แต่ก็ทำให้เขาเริ่มเป็นที่ถูกพูดถึง ในปีเดียวกันเขายังรับบท ปัญญา พ่อของสวยในภาพยนตร์เรื่องแสบสนิท ศิษย์ส่ายหน้า ซึ่งทำให้เขาเริ่มเป็นที่รู้จักมากขึ้น หลังจากนั้นเขาตัดสินใจรับงานในวงการแบบเต็มตัวเรื่อยมาจนถึงปัจจุบัน

## ผลงานการแสดง
### ภาพยนตร์

### ละครโทรทัศน์

### มิวสิควิดีโอ
* หัวใจไม่ได้เสริมใยเหล็ก - สรพงศ์ ชาตรี

## ผลงานพากย์เสียง
* ก้านกล้วย (2549) ให้เสียงเป็น ทหารพม่า

## ผลงานการกำกับ
* น้ำ ผีนองสยองขวัญ (2553)
* ความลับนางมารร้าย (2557)
* สลัมบอย ซอยตื๊ด (2560)
* แต่ง Monk (2568) - กำกับร่วม

## บทภาพยนตร์
* ความลับนางมารร้าย (2557)
* สลัมบอย ซอยตื๊ด (2560)

## ผลงานอื่นๆ
;ฝ่ายศิลป์ของรายการโทรทัศน์
* แสบคูณสอง
** แสบคูณสอง แลกหมัด
* เกมพันหน้า
** เกมพันหน้า เอื้ออาทร
* งานเข้าที่เล้าเป็ด
* เดอะ ทอยเล็ตโชว์

## รางวัล

## อ้างอิง

หมวดหมู่:บุคคลจากจังหวัดพระนครศรีอยุธยา
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
Alligatorium

***Alligatorium*** เป็นสกุลของ crocodylomorph ประเภท atoposaurid ที่สูญพันธุ์แล้วในแหล่งสะสมทางทะเลยุคจูแรสซิกตอนปลายในประเทศฝรั่งเศส

## การจำแนกชั้น
ชนิดต้นแบบคือ *A. meyeri* โดยได้ชื่อใน ค.ศ. 1871 จากตัวอย่างชนิดอันเดียวจาก Cerin ทางตะวันออกของประเทศฝรั่งเศส ชนิดพันธุ์ที่มีชื่อเรียกอีกสองชนิดคือ *A. franconicum* ซึ่งตั้งชื่อใน ค.ศ. 1906 และ *A paintenense* ซึ่งตั้งชื่อใน ค.ศ. 1961 ล้วนสร้างขึ้นจากการอ้างอิงตัวอย่างชนิดที่ตอนนี้หายไปจากบาวาเรีย ทางตอนใต้ของประเทศเยอรมนี และได้รับการทำให้เป็นชื่อพ้องของสกุลเดียวกัน โดยที่ *A. franconicum* มีความสำคัญมากกว่า บทวิเคราะห์ Atoposauridae ใน ค.ศ. 2016 นำ *A. franconicum* ออกจาก *Alligatorium* และตั้งไว้ที่ Neosuchia *incertae sedis*

*Alligatorium depereti* ที่ได้รับการบรรยายใน ค.ศ. 1915 ถูกบรรจุใหม่เป็นสกุลของตนเองชื่อ *[[Montsecosuchus]]* ใน ค.ศ. 1988

## อ้างอิง

หมวดหมู่:Atoposaurids
หมวดหมู่:สกุล pseudosuchian ยุคก่อนประวัติศาสตร์
กีฬาเคอร์ลิงในเอเชียนเกมส์ฤดูหนาว 2025

การแข่งขันกีฬาเคอร์ลิงในเอเชียนเกมส์ฤดูหนาว 2025ที่ฮาร์บิน ประเทศจีน จะจัดขึ้นที่สนามกีฬาเคอร์ลิง เขตผิงฟาง ระหว่างวันที่ 4–14 กุมภาพันธ์ ค.ศ. 2025 โดยมีการแข่งขันทั้งหมดสามประเภท ได้แก่ ประเภททีมชาย ทีมหญิง และประเภทคู่ผสม นอกจากนี้ การแข่งขันประเภทคู่ผสมยังเป็นการเปิดตัวครั้งแรกในกีฬาเอเชียนเกมส์ฤดูหนาว

## ตารางการแข่งขัน

## สรุปเหรียญรางวัล
### ตารางเหรียญ

## อ้างอิง

ท
2025
2025
ปอล วิเยอร์ต็องส์

**ปอล อ็องรี วิเยอร์ต็องส์** (; เกิด 1 ธันวาคม ค.ศ. 1999) เป็นนักกีฬาสกีฟรีสไตล์ชาวไทย เขาเป็นนักกีฬาคนแรกของประเทศไทยที่คว้าเหรียญรางวัลจากเอเชียนเกมส์ฤดูหนาว โดยคว้าเหรียญทองแดงจากประเภทสโลปสไตล์ชายในเอเชียนเกมส์ฤดูหนาว 2025

## ชีวิตส่วนตัว
ณ ต้นปี ค.ศ. 2025 วิเยอร์ต็องส์เป็นนักศึกษาของมหาวิทยาลัยเกรอน็อบล์อาลป์ในประเทศฝรั่งเศส วิเยอร์ต๊องส์ซึ่งอาศัยอยู่ในฝรั่งเศสมีสัญชาติสองสัญชาติทั้งไทยและฝรั่งเศส มารดาของเขาเป็นชาวไทย

## อ้างอิง

หมวดหมู่:นักสเกตชายชาวไทย
หมวดหมู่:บุคคลที่เกิดในปี พ.ศ. 2542
หมวดหมู่:ชาวไทยเชื้อสายฝรั่งเศส
หมวดหมู่:ชาวฝรั่งเศสเชื้อสายไทย
หมวดหมู่:นักกีฬาไทยที่ได้เหรียญเอเชียนเกมส์ฤดูหนาว
หมวดหมู่:นักกีฬาที่ได้เหรียญเอเชียนเกมส์ฤดูหนาว 2025
กีฬาสกีลีลาในเอเชียนเกมส์ฤดูหนาว 2025

การแข่งขันกีฬาสกีลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่อุทยานสกีย่าปู๋ลี่ ระหว่างวันที่ 8–13 กุมภาพันธ์ ค.ศ. 2025

## ตารางการแข่งขัน
เวลาทั้งหมดเป็นเวลาท้องถิ่น (UTC+8) อ้างอิงจากกำหนดการอย่างเป็นทางการ ณ เดือนมกราคม ค.ศ. 2025

เนื่องจากสภาพอากาศ ภายหลังการประชุมหัวหน้าทีมและได้รับความเห็นชอบจากคณะกรรมการตัดสิน มีการตัดสินใจปรับเปลี่ยนวันและเวลาการแข่งขันรายการฟรีสกีบิ๊กแอร์ จากเดิมที่กำหนดไว้เวลา 11:00 น. ของวันที่ 13 กุมภาพันธ์ ณ อุทยานสกีย่าปู๋ลี่ เป็นเวลา 10:10 น. ของวันที่ 12 กุมภาพันธ์

## สรุปเหรียญรางวัล
ประเทศไทย คว้าเหรียญรางวัลแรกในเอเชียนเกมส์ฤดูหนาว

### ตารางเหรียญรางวัล

## อ้างอิง

ท
2025
2025
กีฬาสเกตลีลาในเอเชียนเกมส์ฤดูหนาว 2025

กีฬาสเกตลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จะจัดขึ้นที่หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 11 ถึง 13 กุมภาพันธ์ ค.ศ. 2025

## ตารางการแข่งขัน
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025

## สรุปเหรียญรางวัล
### ตารางเหรียญรางวัล

## อ้างอิง

ท
2025
2025
กีฬาสกีข้ามทุ่งในเอเชียนเกมส์ฤดูหนาว 2025

การแข่งขันกีฬาสกีข้ามทุ่งในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีย่าปูหลี่ ระหว่างวันที่ 8–12 กุมภาพันธ์ ค.ศ. 2025  

## กำหนดการแข่งขัน
เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการที่ถูกต้อง ณ เดือนมกราคม ค.ศ. 2025  

## สรุปเหรียญรางวัล

### ตารางเหรียญรางวัล

## อ้างอิง

ท
2025
2025
กีฬาสกีปีนเขาในเอเชียนเกมส์ฤดูหนาว 2025

กีฬาสกีปีนเขาในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 9–12 กุมภาพันธ์ ค.ศ. 2025

## กำหนดการแข่งขัน
เวลาทั้งหมดเป็นเวลาท้องถิ่น (UTC+8) อ้างอิงตามกำหนดการอย่างเป็นทางการ ณ เดือนมกราคม ค.ศ. 2025

## สรุปเหรียญ
### ตารางเหรียญรางวัล

## อ้างอิง

ท
2025
2025
อารามยะดะนาโบน-มหยิ่น

**อารามยะดะนาโบน-มหยิ่น** () หรือที่รู้จักในชื่อ **อารามพระนางเซนโตน** () เป็นอารามพุทธเก่าแก่ใน มอละมไยน์ รัฐมอญ ประเทศพม่า อารามแห่งนี้สร้างขึ้นจากดำริของพระนางเซนโตน มเหสีลำดับที่สี่ของพระเจ้ามินดงและสถาปนิกจากมัณฑะเลย์ การก่อสร้างทั้งหมดได้รับทุนสนับสนุนจากสตรีผู้มั่งคั่งชื่อ ดอ ชเว-ปหวิ่น อารามแห่งนี้ขึ้นชื่อเรื่องงานฝีมือลวดลายของราชวงศ์ และได้บริจาคถวายแด่ รามาซะยาดอ อย่างเป็นทางการเมื่อ ค.ศ. 1886

## อ้างอิง

ยะดะนาโบน-มหยิ่น
หมวดหมู่:สิ่งก่อสร้างในรัฐมอญ
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
กองพันทหารเกณฑ์

**กองพันทหารเกณฑ์** เป็นภาพยนตร์ไทยแนวจินตนิยม ขนาด 35 มม. พากย์เสียงในฟิล์ม ปี 2527 สร้างโดย พี.ที.เค. โปรดักชั่น กำกับโดยประยูร วงษ์ชื่น นำแสดงโดย '''ปัญญา นิรันดร์กุล''' และ **ชลิดา เสาวดี** เข้าฉายครั้งแรกเมื่อวันที่ 6 เมษายน พ.ศ. 2527 ที่โรงภาพยนตร์ศาลาเฉลิมกรุง ศาลาเฉลิมไทย และดาดา นอกจากนี้ยังเป็นการพลิกบทบาทครั้งสำคัญของ '''ฤทธิ์ ลือชา''' ดาวร้ายชื่อดังที่มารับบทตลกเป็นครั้งแรกในบท **"จ่าหวาน วันวาน"** ครูฝึกจอมโหด หลังจากก่อนหน้านั้นในปี พ.ศ. 2526 เขารับบท **เมฆินทร์** แวมไพร์จอมกระหายเลือดในภาพยนตร์เรื่อง **แก้วขนเหล็ก**

หลังจากนั้นในปี พ.ศ. 2539 ประยูรได้กลับมาสร้างภาคต่อของภาพยนตร์เรื่องนี้โดยใช้ชื่อว่า **"กองพันทหารเกณฑ์ กำลัง 12 ตอน แนวรักริมฟุตบาท"** ซึ่งในภาคนี้ยังคงได้ 3 นักแสดงจากภาคแรกมาร่วมแสดงในบทเดิมคือ '''โน้ต เชิญยิ้ม''' ในบท ระหงษ์, '''เด๋อ ดอกสะเดา''' ในบท หนูแดง ธรรมดา และ **[[ล้อต๊อก]]** ในบท องอาจ ญาติระอา

## เนื้อเรื่อง
ชาตรี นทีท่วม (ปัญญา นิรันดร์กุล) เป็นนักร้องและหัวหน้าวงดนตรีลูกทุ่งชื่อดังที่ถูกเกณฑ์เข้ารับราชการทหาร ส่งผลให้เขาต้องละจากชีวิตบนเวทีและเข้าสู่การฝึกในหน่วยทหาร ระหว่างการรับราชการ เขาได้พบและสร้างมิตรภาพกับเพื่อนทหารหลากหลายบุคลิก ได้แก่ ระหงษ์ ยกธงรบ (โน้ต เชิญยิ้ม), หนูแดง ธรรมดา (เด๋อ ดอกสะเดา), ทองปาน คลานยังสู้ (วรายุฑ มิลินทจินดา), มังกร หลบในถ้ำ (จ๋อ ดอกจิก) และ องอาจ ญาติระอา (ล้อต๊อก) นอกจากนี้ยังต้องเผชิญกับการฝึกอันเข้มงวดภายใต้การควบคุมของ จ่าหวาน วันวาน (ฤทธิ์ ลือชา) ครูฝึกจอมโหดประจำหน่วย 

ขณะเดียวกัน ชาตรีตกหลุมรัก ชลาลัย (ชลิดา เสาวดี) พยาบาลประจำกองเสนารักษ์ ซึ่งเป็นบุตรสาวเพียงคนเดียวของ ผู้พัน (สุวิน สว่างรัตน์) ความรักครั้งนี้ทำให้ชาตรีและเพื่อนทหารต้องร่วมกันหาทางเอาชนะใจผู้เป็นบิดา ต่อมาเมื่อเกิดการสู้รบกับข้าศึก ชาตรี เพื่อนทหาร และ จ่าหวาน ต้องเข้าร่วมปฏิบัติการรบเพื่อปกป้องอธิปไตยของประเทศ ในเหตุการณ์ดังกล่าว จ่าหวานได้สละชีพเพื่อชาติเพื่อให้ผู้ใต้บังคับบัญชาปลอดภัย

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ที่เกี่ยวข้องกับทหาร
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย ประยูร วงษ์ชื่น
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ภาพยนตร์เพลงไทย
หมวดหมู่:ภาพยนตร์ภาษาไทยในคริสต์ทศวรรษ 1980
กีฬาสเกตความเร็วในเอเชียนเกมส์ฤดูหนาว 2025

การแข่งขันกีฬาสเกตความเร็วในเอเชียนเกมส์ฤดูหนาว 2025 ที่ ฮาร์บิน ประเทศจีน จัดขึ้นที่ลานสเกตความเร็วศูนย์ฝึกซ้อมกิจกรรมน้ำแข็งไฮโลงเจียง ระหว่างวันที่ 8–11 กุมภาพันธ์ ค.ศ. 2025

## ตารางการแข่งขัน
เวลาทั้งหมดเป็นเวลาท้องถิ่น (UTC+8) ตามตารางการแข่งขันที่ถูกต้อง ณ เดือนมกราคม ค.ศ. 2025

## สรุปเหรียญรางวัล
จีนไทเปคว้าเหรียญแรกในประวัติศาสตร์ในการแข่งขันกีฬาเอเชียนเกมส์ฤดูหนาว
### ตารางเหรียญ

## อ้างอิง

ท
2025
2025
เดอะ วิทเชอร์ นักล่าจอมอสูร: ไซเรนแห่งทะเลลึก

***เดอะ วิทเชอร์ นักล่าจอมอสูร: ไซเรนแห่งทะเลลึก*** () เป็นภาพยนตร์แอนิเมชันสำหรับผู้ใหญ่แนวแฟนตาซี และดรามา ปี 2025 ที่ดำเนินเรื่องอยู่ในจักรวาลของ เดอะ วิทเชอร์ กำกับโดย คัง เฮชอล และเขียนบทโดย ไมค์ ออสตรอฟสกี และ เรย์ เบนจามิน

## นักแสดง
* ดั๊ก ค็อคเคิล รับบทเป็น เกรัลต์ ออฟ ริเวีย

* โจอี้ เบตย์ รับบทเป็น แยสเคียร์ ดอกแดนดิไลออน (บัตเตอร์คัพ)

* อันยา ชาโลตรา รับบทเป็น เยนนิเฟอร์แห่งเวนเกอร์เบิร์ก (เยนเนเฟอร์)

* คริสตินา เรน รับบทเป็น เอสซี ดาวเวน

* เอมิลี แครี รับบทเป็น ชีนาซ

## การผลิต

ในเดือนกันยายน ปี 2021 ที่ Tudum: A Netflix Global Fan Event เน็ตฟลิกซ์ ได้ประกาศพัฒนาแอนิเมชันภาพยนตร์เรื่องที่สองต่อจาก เดอะ วิทเชอร์ นักล่าจอมอสูร: ตำนานหมาป่า เป็นครั้งแรก

ในเดือนถัดมา ผู้อำนวยการสร้าง โทมาสซ์ บากินสกี ระบุว่าภาพยนตร์เรื่องนี้จะดัดแปลงโดยตรงจากผลงานของ อันด์แชย์ ซาคอฟสกี ในซีรีส์ เดอะวิตเชอร์ แทนที่จะสร้างเรื่องราวใหม่จากเนื้อหาที่ผู้เขียนเคยกล่าวถึงเพียงเล็กน้อยในซีรีส์

ต่อมา เน็ตฟลิกซ์ เปิดเผยว่าภาพยนตร์เรื่องนี้จะอิงจากเรื่องสั้น "A Little Sacrifice" ในหนังสือ Sword of Destiny และเปิดตัวชื่อ The Witcher: Sirens of the Deep หรือในชื่อภาษาไทย เดอะ วิทเชอร์ นักล่าจอมอสูร: ไซเรนแห่งทะเลลึก พร้อมตัวอย่างทีเซอร์ ภาพยนตร์เรื่องนี้สร้างขึ้นโดยความร่วมมือกับสตูดิโอแอนิเมชันของเกาหลีใต้ Studio Mir, Studio IAM, Platige Image และ Hivemind ซึ่งเคยร่วมงานกันมาแล้วใน เดอะ วิทเชอร์ นักล่าจอมอสูร: ตำนานหมาป่า

ประกาศนี้ยังยืนยันว่าแอนิเมชันจะออกฉายในปี 2024 และเปิดเผยรายชื่อนักแสดง โดยหลังจากที่ เฮนรี แควิลล์ ออกจากซีรีส์ The Witcher ดั๊ก ค็อคเคิล ก็กลับมาพากย์เสียงเป็น เกรัลต์ ออฟ ริเวีย เช่นเดียวกับที่เคยทำใน ซีรีส์วิดีโอเกม นอกจากนี้ โจอี้ เบตย์ และ อันยา ชาโลตรา จะกลับมารับบทเดิมจาก ซีรีส์คนแสดง และ Christina Wren ก็เข้าร่วมในทีมนักแสดงด้วย

ในภายหลัง ภาพยนตร์ถูกเลื่อนฉายไปเป็นวันที่ 11 กุมภาพันธ์ 2025

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาอังกฤษในทศวรรษ 2020

หมวดหมู่:ภาพยนตร์ดราม่าแฟนตาซีในทศวรรษ 2020

หมวดหมู่:ภาพยนตร์แอนิเมชันอเมริกันปี 2025

หมวดหมู่:ภาพยนตร์แฟนตาซีปี 2025

หมวดหมู่:ภาพยนตร์แอนิเมชันสำหรับผู้ใหญ่ของอเมริกา

หมวดหมู่:ภาพยนตร์แอนิเมชันที่สร้างจากเรื่องสั้น

หมวดหมู่:ภาพยนตร์แฟนตาซีภาษาอังกฤษ

หมวดหมู่:ภาพยนตร์ต้นฉบับของเน็ตฟลิกซ์

หมวดหมู่:ภาพยนตร์แอนิเมชันของโปแลนด์

หมวดหมู่:ภาพยนตร์แอนิเมชันสำหรับผู้ใหญ่ของเกาหลีใต้

หมวดหมู่:ภาพยนตร์แนวดาบและเวทมนตร์

หมวดหมู่:เดอะ วิทเชอร์
นางทิพย์

**นางทิพย์**  เป็นละครโทรทัศน์ไทยแนวสุขนาฏกรรมที่เป็นการสร้างใหม่จากละครโทรทัศน์ชื่อเดียวกันในปี พ.ศ. 2535 นำแสดงโดยฝนทิพย์ วัชรตระกูล, พีชญา วัฒนามนตรี, อรรคพันธ์ นะมาตร์ และมุกดา นรินทร์รักษ์ ละครเรื่องนี้ออกอากาศทางช่อง 7 HD ตั้งแต่วันที่ 2 ตุลาคม ถึง 20 พฤศจิกายน พ.ศ. 2561

## เนื้อเรื่อง
รวิปรียา (ฝนทิพย์ วัชรตระกูล) คือนางฟ้าที่อาศัยอยู่บนสวรรค์ เธอมีความอยากรู้อยากเห็นเกี่ยวกับชีวิตมนุษย์ เธอจึงตัดสินใจเข้าสิงร่างหญิงสาวชื่อ ปริตตา (มุกดา นรินทร์รักษ์) ที่สามารถมองเห็นเธอได้ โดยปกติแล้ว ปริตตาจะเป็นเด็กสาวที่อ่อนแอและใสซื่อ แต่หลังจากที่ถูกรวิปรียาเข้าสิง บุคลิกของเธอก็กลายเป็นคนที่กล้าหาญและฉลาดหลักแหลม วันหนึ่ง อาจารย์ภาธร (อรรคพันธ์ นะมาตร์) อาจารย์ที่มหาวิทยาลัยของปริตตา ซึ่งสนใจเรื่องภูตผีมาก เตรียมตัวพิสูจน์การมีอยู่ของพลังเหนือธรรมชาติ รวิปรียาที่ไม่กลัวเรื่องนี้เลยก็เริ่มเข้ามาช่วย แต่เมื่อภาธรพบแหวนโบราณที่เป็นของวิญญาณร้ายชื่อ ทิพฉาย (พีชญา วัฒนามนตรี) ผู้คนรอบข้างเขาก็เริ่มตายอย่างลึกลับ... ทิพฉายเป็นเจ้าหญิงในสมัยอยุธยาตอนปลายที่เสียชีวิตในสงคราม และภาธรคือคนรักของเธอที่กลับชาติมาเกิดใหม่ เมื่อความสัมพันธ์ระหว่างรวิปรียาและปริตตาเริ่มแย่ลง ทิพฉายจึงเข้าครอบครองร่างของปริตตาเพื่อที่เธอจะได้อยู่กับภาธร

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ที่กำกับโดย ปัญญา ชุ่มฤทธิ์
หมวดหมู่:ละครโทรทัศน์โดยมีเดียสตูดิโอ
ฟ้าเพียงดิน (ละครโทรทัศน์ปี พ.ศ. 2565)

**ฟ้าเพียงดิน** () เป็นละครโทรทัศน์ไทยแนว โลดโผน สุขนาฏกรรม ปี 2565 ที่สร้างจากนวนิยายชื่อเดียวกันของเสนีย์ บุษปะเกศ จากการกำกับของภวัต พนังคศิริ นำแสดงโดยธนภัทร กาวิละ และกัญญ์ณรัณ วงศ์ขจรไกล ออกอากาศทางช่องวัน 31 ทุกวันพุธและพฤหัสบดี เวลา 20.20 น. ตั้งแต่วันที่ 6 กรกฎาคม ถึง 17 สิงหาคม พ.ศ. 2565

ถูกนำมาดัดแปลงเป็นภาพยนตร์ครั้งแรกในปี พ.ศ. 2510 นำแสดงโดยมิตร ชัยบัญชา และเพชรา เชาวราษฎร์ และละครเรื่องนี้เป็นผลงานละครเรื่องแรกของปราง กัญญ์ณรัณ หลังจากที่เธอหมดสัญญากับทางช่อง 3 เอชดี ในปี พ.ศ. 2564

## นักแสดง

## เนื้อเรื่อง
สาลิกา (กัญญ์ณรัณ วงศ์ขจรไกล) คือลูกสาวเพียงคนเดียวของพลโทสรายุทธ (พลตรีวันชนะ สวัสดี) ชีวิตของเธอต้องเปลี่ยนแปลงไปอย่างมากมายเพื่อเอาทรัพย์สินของพ่อกลับคืนมา

สรายุทธถูกฆ่าตายในการต่อสู้กับพวกโจร เขาจึงฝากสาลิกาไว้กับบุญทอง (ศรุต วิจิตรานนท์) ลูกน้องของเขา และบอกให้สาลิกาเปิดเผยความลับของตระกูลสรายุทธพิชัย

เมื่อสาลิกาเติบโตขึ้น เธอเห็นเหตุการณ์ที่เกิดขึ้นในตระกูลสรายุทธพิชัย และถึงเวลาที่จะทวงสิ่งที่เป็นของเธอกลับคืนมา  อย่างไรก็ตาม พิทักษ์ (ภูธเนศ หงษ์มานพ) น้องเขยของสรายุทธ ได้เข้ามายุ่งเกี่ยวกับพินัยกรรมของสรายุทธและแต่งตั้งให้เทวราช (ธนภัทร กาวิละ) บุตรชายของตนเป็นทายาทเพียงคนเดียว

สาลิกาใช้ชีวิตอย่างหลบ ๆ ซ่อน ๆ มาตั้งแต่พ่อของเธอเสียชีวิต เพื่อป้องกันไม่ให้ศัตรูรู้ที่อยู่ของเธอ บุญทองจึงเปลี่ยนชื่อของเธอเป็นชมภู่ หลายปีต่อมา สาลิกากลับมาพร้อมกับความลับที่ถูกเก็บซ่อนไว้ และเธอจะต้องทำทุกวิถีทางเพื่อเปิดเผยตัวและนำสิ่งที่เป็นของเธอกลับคืนมา

## การผลิต
มีการจัดพิธีบวงสรวงเมื่อวันที่ 17 ธันวาคม พ.ศ. 2564 นำโดยถกลเกียรติ วีรวรรณ ประธานเจ้าหน้าที่บริหารของเดอะ วัน เอ็นเตอร์ไพรส์

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ที่กำกับโดย ภวัต พนังคศิริ
หมวดหมู่:ละครโทรทัศน์ไทยในคริสต์ทศวรรษ 2020
หอจดหมายเหตุกลางแห่งนครกาซา

**หอจดหมายเหตุกลางแห่งนครกาซา** (, ) เป็นหอจดหมายเหตุและศูนย์การศึกษาในกาซา ปาเลสไตน์ ศูนย์นี้ถูกทำลายในช่วงปลายพฤศจิกายน ค.ศ. 2023 ในช่วงสงครามอิสราเอล–ฮะมาส

หอจดหมายเหตุกลางนี้เก็บรักษาไว้ภายในอาคารบริหารของนครกาซา จดหมายเหตุดังกล่าวมีเอกสารที่บันทึกชีวิตของชาวปาเลสไตน์ย้อนหลังไป 150 ปี รวมทั้งเอกสารที่เกี่ยวข้องกับการพัฒนาเมือง

## การทำลาย
อัลญะซีเราะฮ์รายงานว่าอาคารนี้ตกเป็นเป้าหมายหลายครั้งนับตั้งแต่การโจมตีอิสราเอลโดยฮะมาสเมื่อวันที่ 7 ตุลาคม ค.ศ. 2023 *[[เดอะนิวอาหรับ]]*รายงานว่า การระดมยิงอย่างหนักในช่วงปลายเดือนพฤศจิกายน รวมถึงการทิ้งระเบิดในวันที่ 29 พฤศจิกายน ตามรายงานของมิดเดิลอีสต์อาย ทำให้หอจดหมายเหตุถูกทำลาย สภาการโบราณสถานระหว่างประเทศ (อิโคโมส) สาขาปาเลสไตน์รายงานว่าหอจดหมายเหตุนี้ถูกทำลายจนราบเป็นหน้ากลอง มหาวิทยาลัยบีรซีตและสื่อท้องถิ่นเผยแพร่ภาพถ่ายผ่านสื่อสังคม แสดงให้เห็นวัสดุติดไฟส่วนใหญ่กลายเป็นเถ้าถ่าน Khalil Sayegh นักวิเคราะห์ชาวปาเลสไตน์ ระบุความเกี่ยวข้องกับการทำลายล้างกับการโจรกรรมวัสดุใน ค.ศ. 1982 ที่เกี่ยวข้องกับองค์การปลดปล่อยปาเลสไตน์จากศูนย์วิจัยปาเลสไตน์ที่เบรุต

ศูนย์ข้อมูลชาวปาเลสไตน์รายงานว่า ทางเทศบาลกาซาระบุว่า เหตุระเบิดดังกล่าวทำให้เกิดเพลิงไหม้ใหญ่ที่สำนักงานใหญ่เทศบาล

## การตอบสนองโดยสมาคมบรรณารักษ์และประวัติศาสตร์นานาชาติ
สภาหอจดหมายเหตุระหว่างประเทศออกแถลงการณ์ประณาม "ผู้มีส่วนเกี่ยวข้องทั้งหมดในภูมิภาค" โดยอ้างอิงปฏิญญาสากลว่าด้วยจดหมายเหตุ Oral History Society กล่าวว่าจะ "พยายามอย่างเต็มที่เพื่อสนับสนุนการบันทึกและการรำลึกถึงประวัติศาสตร์ดังกล่าว เมื่อเริ่มมีการฟื้นฟูฉนวนกาซาขึ้น" คำประกาศอื่น ๆ ได้รับการแบ่งปันโดยสมาคมนักจดหมายเหตุแคนาดา และอื่น ๆ

ความพยายามในการบันทึกและเก็บเอกสารดิจิทัลที่เหลืออยู่เป็นการถาวรมีส่วนเกี่ยวข้องกับที่เก็บข้อมูลออนไลน์ Palestinian Nexus

## ดูเพิ่ม
* รายการพิพิธภัณฑ์ในรัฐปาเลสไตน์
* ภาพรวมสงครามกาซา
* พิพิธภัณฑ์วัฒนธรรมอัลเกาะรอเราะฮ์

## อ้างอิง


## แหล่งข้อมูลอื่น
* *[[Middle East Eye]]*: Gaza's Central Archive building lies in ruins after Israeli air strike (YouTube)
ไบรอัน อีโน

**ไบรอัน ปีเตอร์ จอร์จ อีโน** (;  เกิดเมื่อวันที่ 15 พฤษภาคม ค.ศ. 1948) หรือเรียกอีกอย่างว่า **อีโน** (Eno) เป็นนักดนตรี นักแต่งเพลง โปรดิวเซอร์เพลง และศิลปินทัศนะศิลป์ชาวอังกฤษ เขาเป็นที่รู้จักดีที่สุดในฐานะผู้บุกเบิก ดนตรีแอมเบียนต์และอิเล็กทรอนิกา และยังเป็นผู้โปรดิวเซอร์ ผู้บันทึกเสียง และเขียนงานดนตรี แนวร็อกและป็อปอีกด้วย อีโนซึ่งเรียกตัวเองว่า "ไม่ใช่นักดนตรี" ได้เสนอแนวคิดและแนวทางที่ไม่ธรรมดาให้กับดนตรีร่วมสมัย เขาได้รับการยกย่องว่าเป็นบุคคลที่มีอิทธิพลและสร้างสรรค์ที่สุดคนหนึ่งในเพลงสมัยนิยม ในปี 2019 เขาได้รับเลือกเข้าสู่หอเกียรติยศร็อกแอนด์โรล ในฐานะสมาชิกของวงร็อกซีมิวสิก

## อ้างอิง

หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดไอแลนด์เรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:โปรดิวเซอร์เพลงชาวอังกฤษ
หมวดหมู่:นักดนตรีอิเล็กทรอนิกส์ชาวอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2491
โทลีโด

**โทลีโด** (;   ) เป็นนครและที่ตั้งเทศมณฑลของเทศมณฑลลูคัส รัฐโอไฮโอ สหรัฐอเมริกา จากการสำรวจสำมะโนประชากรในปี 2020 เมืองมีประชากร 270,871 คน ทำให้โทลีโดเป็นเมืองที่มีประชากรมากเป็นอันดับ 4 ในรัฐโอไฮโอ รองจากโคลัมบัส คลีฟแลนด์ และซินซินแนติ โทลีโดเป็นเมืองที่มีประชากรมากเป็นอันดับที่ 85 ของสหรัฐอเมริกา เป็นเมืองหลักของเขตมหานครโตเลโด ซึ่งมีผู้อยู่อาศัย 606,240 คน ในปี 2020 นอกจากนี้ โทลีโดยังเป็นศูนย์กลางการค้าที่สำคัญของมิดเวสต์อีกด้วย โดยท่าเรือของเมืองเป็นท่าเรือที่พลุกพล่านเป็นอันดับห้าในบริเวณเกรตเลกส์

## อ้างอิง

หมวดหมู่:เมืองในรัฐโอไฮโอ
เฟรยา จายะวาร์ดานะ

**ระเด่น โรโร เฟรยานาชิฟา จายะวาร์ดานะ** () (เกิดวันที่ 13 กุมภาพันธ์ ค.ศ. 2006), รู้จักกันในชื่อวงการว่า **เฟรยา จายะวาร์ดานะ** () และเรียกกันโดยทั่วไปว่า **เฟรยา** () เป็นนักร้อง นักเต้น และนักแสดงชาวอินโดนีเซีย และเป็นสมาชิกของกลุ่มไอดอล เจเคทีโฟร์ตีเอต รุ่นที่ 7 ซึ่งเปิดตัวในปี ค.ศ. 2018 

## อ้างอิง

หมวดหมู่:บุคคลที่เกิดในปี พ.ศ. 2549
หมวดหมู่:บุคคลที่ยังมีชีวิตอยู่
หมวดหมู่:สมาชิกของเจเคทีโฟร์ตีเอต
หมวดหมู่:มุสลิมชาวอินโดนีเซีย
หมวดหมู่:นักร้องชาวอินโดนีเซีย
หมวดหมู่:ชาวชวา
หมวดหมู่:ชาวมีนังกาเบา
หมวดหมู่:นักร้องเพลงภาษาอินโดนีเซีย
หมวดหมู่:นักร้องเพลงภาษาญี่ปุ่น
หมวดหมู่:นักร้องเพลงภาษาเกาหลี
หมวดหมู่:นักร้องเพลงภาษาอังกฤษ
หมวดหมู่:นักเต้นอินโดนีเซีย
หมวดหมู่:อินเทอร์เน็ตมีม
หมวดหมู่:อินเทอร์เน็ตมีมในปี พ.ศ. 2566
นูดิสโก

**นูดิสโก** () เป็นแนวเพลงแดนซ์ของศตวรรษที่ 21 เป็การนำดนตรีดิสโก ช่วงปลายยุค 1970 เพลงยูโรแดนซ์ในคริสต์ทศวรรษ 1980 ที่เน้นใช้เครื่องสังเคราะห์เสียงและดนตรีอิเล็กทรอนิกส์แดนซ์ช่วงต้นคริสต์ทศวรรษ 1990  มาสร้างสรรค์ใหม่ แนวเพลงนี้ได้รับความนิยมในช่วงต้นคริสต์ทศวรรษ 2000 และกลับมาได้รับความนิยมอีกครั้งในช่วงคริสต์ทศวรรษ 2010

ภาพของนูดิสโกมีความหลากหลายโดยแบบดั้งเดิมมีลักษณะเป็นดนตรีเฮาส์ที่ผสมผสานกับองค์ประกอบดิสโก (บางครั้งเรียกผิด ๆ ว่า ดิสโกเฮาส์) และดนตรีแบรีแอติกที่ได้รับอิทธิพลจากดิสโกซึ่งเรียกอีกอย่างว่า *balearic beat revival* หรือ *balearica*

## อ้างอิง

หมวดหมู่:ประเภทดนตรีในคริสต์ศตวรรษที่ 21
หมวดหมู่:ดนตรีในคริสต์ทศวรรษ 2010
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 1990
หมวดหมู่:ประเภทดนตรีอิเล็กทรอนิกส์แดนซ์
ภาพปะติด

right|thumb|380x380px| Kurt Schwitters, ''Das Undbild'', 1919, Staatsgalerie Stuttgart
**ภาพปะติด**, **ภาพคอลลาจ** หรือ **ภาพปะรวม** (; , จากภาษา  , "การติดกาว" หรือ "การยึดติดกัน") เป็นเทคนิคการสร้างสรรค์งานศิลปะ โดยส่วนใหญ่ใช้ในงานทัศนศิลป์ แต่ก็ใช้ในทางดนตรีเช่นกัน โดยงานศิลปะได้จากการนำรูปแบบต่าง ๆ มารวมกัน จึงเกิดเป็นองค์รวมใหม่ 

บางครั้งการทำภาพปะติดอาจทำโดยการนำเศษนิตยสารและหนังสือพิมพ์ ริบบิ้น เศษ กระดาษสีหรือกระดาษทำมือ ส่วนหนึ่งของงานศิลปะหรือข้อความอื่น รูปถ่าย และ วัตถุอื่น ๆ ที่พบเจอ ซึ่งติดกาวลงบนกระดาษหรือผ้าใบ แนวคิดภาพปะติดมีต้นกำเนิดมาหลายร้อยปีแล้ว แต่เทคนิคนี้กลับมาได้รับความนิยมอีกครั้งในช่วงต้นคริสต์ศตวรรษที่ 20 ในฐานะรูปแบบศิลปะที่แปลกใหม่

## อ้างอิง

หมวดหมู่:ลัทธิเหนือจริง
หมวดหมู่:ศิลปะตกแต่ง
หมวดหมู่:จิตรกรลัทธิบาศกนิยม
หมวดหมู่:ศิลปะร่วมสมัย
หมวดหมู่:เทคนิคทางศิลปะ
หมวดหมู่:ภาพปะติด
แอครอน

**แอครอน** (; ) เป็นนครและที่ตั้งเทศมณฑลของเทศมณฑลซัมมิต รัฐโอไฮโอ สหรัฐอเมริกา จากการสำรวจสำมะโนประชากรในปี 2020 เมืองมีประชากรทั้งหมด 190,469 คน ทำให้เป็นเมืองที่มีประชากรมากเป็นอันดับ 5 ในรัฐโอไฮโอ และเมืองที่มีประชากรมากเป็นอันดับ 136 ในสหรัฐอเมริกา 

เมืองนี้เริ่มมีการตั้งถิ่นฐานครั้งแรกใน ค.ศ. 1810 ตั้งเป็นเมืองโดยไซมอน เพอร์คินส์ และพอล วิลเลียมส์ ในปี 1825  ริมแม่น้ำไคอะโฮกา ต้นคลองโอไฮโอและอีรีที่กำลังพัฒนา ชื่อนี้มาจากคำ ภาษากรีก  () หมายถึง ยอดเขาหรือจุดสูงสุด เมืองนี้ได้รับการเปลี่ยนชื่อเป็นเซาท์แอครอนในช่วงสั้น ๆ หลังจากที่เอเลียคิม ครอสบีได้ก่อตั้งนอร์ทแอครอนขึ้นในบริเวณใกล้เคียงในปี 1833 จนกระทั่งทั้งสองเมืองได้รวมเข้าด้วยกันเป็นหมู่บ้านในปี 1836 ในช่วงคริสต์ทศวรรษที่ 1910 เมืองแอครอนมีประชากรเพิ่มขึ้นเป็นสองเท่า ทำให้เป็นเมืองที่มีอัตราการเติบโตเร็วที่สุดในประเทศ

## อ้างอิง

หมวดหมู่:เมืองในรัฐโอไฮโอ
การครอบครองกิจการสื่อหลากหลาย

**การครอบครองกิจการสื่อหลากหลาย** (), **บริษัทสื่อ** (media company), **กลุ่มสื่อ** (media group) หรือ **สถาบันสื่อ** (media institution) เป็นบริษัทที่เป็นเจ้าของบริษัทต่าง ๆ จำนวนมากที่เกี่ยวข้องกับธุรกิจสื่อมวลชน เช่น ธุรกิจเพลง โทรทัศน์ วิทยุ สิ่งพิมพ์ ภาพยนตร์ วิดีโอเกม สวนสนุก หรือ อินเทอร์เน็ต นิตยสารรายสัปดาห์ *The Nation* ให้ความเห็นว่า "กลุ่มธุรกิจสื่อพยายามกำหนดนโยบายที่เอื้อต่อการควบคุมตลาดทั่วโลก"

กลุ่มบริษัทใหญ่คือบริษัทขนาดใหญ่ที่ประกอบด้วยบริษัทหลายแห่ง (บริษัทย่อย) ที่ประกอบธุรกิจโดยทั่วไปที่ไม่เกี่ยวข้องกัน

กลุ่มบริษัทสื่อบางแห่งใช้การเข้าถึงหลายพื้นที่เพื่อแบ่งปันเนื้อหาประเภทต่าง ๆ เช่น ข่าว วิดีโอและเพลงระหว่างผู้ใช้ แนวโน้มการรวมตัวของภาคสื่อทำให้บริษัทที่เคยมีความหลากหลายในอดีตดูมีความหลากหลายน้อยลงในสายตานักลงทุนที่มีแนวโน้มจะเป็นไปได้ เมื่อเปรียบเทียบกับบริษัทที่มีลักษณะคล้ายคลึงกันที่ซื้อขายในตลาดหลักทรัพย์และบริษัทเอกชน 

## อ้างอิง

หมวดหมู่:บริษัทด้านสื่อ
หมวดหมู่:ประเภทของหน่วยงานธุรกิจ
ประเทศแคนาดาในโอลิมปิกฤดูหนาว 2026

ประเทศแคนาดาจะเข้าร่วมการแข่งขันกีฬาโอลิมปิกฤดูหนาว 2026 ที่มิลานและกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้แข่งขัน
ตารางต่อไปนี้แสดงจำนวนผู้แข่งขันที่เข้าร่วมการแข่งขันในแต่ละชนิดกีฬา/ประเภทกีฬา

## กีฬาสกีลงเขา

แคนาดาได้รับโควตาขั้นพื้นฐานสำหรับนักกีฬาสกีลงเขาชาย 1 คน และหญิง 1 คน ณ ขณะนี้

## อ้างอิง

แคนาดา
หมวดหมู่:โอลิมปิกในประเทศอิตาลี
กีฬาสเกตลีลาในโอลิมปิกฤดูหนาว 2026 – รอบคัดเลือก

บทความนี้เกี่ยวกับกฎเกณฑ์การคัดเลือกและการจัดสรรโควตาสำหรับการแข่งขันกีฬาสเกตลีลาในโอลิมปิกฤดูหนาว 2026

## ระบบการคัดเลือก
มีโควตาทั้งหมด 142 ที่นั่งสำหรับนักกีฬาที่จะเข้าร่วมการแข่งขัน โดยคณะกรรมการโอลิมปิกแห่งชาติ (NOC) แต่ละประเทศสามารถส่งนักกีฬาเข้าแข่งขันได้สูงสุด 18 คน โดยจำกัดไม่เกิน 9 คนในประเภทชายหรือหญิง นอกจากนี้ยังมี "โควตานักกีฬาเพิ่มเติม" ที่อนุญาตให้เพิ่มนักกีฬาได้สูงสุด 5 คน ทำให้จำนวนผู้เข้าร่วมทั้งหมดอาจเพิ่มเป็น 147 คน  

เจ้าภาพ (อิตาลี) จะได้รับสิทธิ์พิจารณาเป็นลำดับแรกสำหรับโควตาเพิ่มเติมนี้ หากนักกีฬาของพวกเขามีคุณสมบัติตามมาตรฐานขั้นต่ำ พวกเขาจะได้รับสิทธิ์เข้าร่วมการแข่งขันในแต่ละรายการ ยกเว้นประเภททีม หากโควตา 5 ที่นั่งนี้ไม่ได้ถูกใช้ ก็สามารถนำมาใช้ในการคัดเลือกประเทศอื่นเพื่อแข่งขันในประเภททีมได้ โดยประเทศเหล่านั้นจะต้องการผู้เข้าแข่งขันในอีกหนึ่งประเภทเพื่อให้ครบเงื่อนไขการเข้าร่วมการแข่งขันประเภททีม

### การคัดเลือกนักกีฬา
ไม่มีการคัดเลือกนักกีฬาเป็นรายบุคคลเพื่อเข้าแข่งขันโอลิมปิก การเลือกนักกีฬาที่จะเข้าร่วมเป็นหน้าที่ของคณะกรรมการโอลิมปิกแห่งชาติของแต่ละประเทศ โดยแต่ละประเทศสามารถส่งนักกีฬาเข้าแข่งขันได้สูงสุด 3 คนต่อประเภท ทำให้สามารถมีนักกีฬาสูงสุด 18 คน (ชาย 9 คน และหญิง 9 คน) ต่อประเทศ  

ตามกฎของสหภาพสเกตระหว่างประเทศ (ISU) ประเทศที่เข้าร่วมต้องเลือกนักกีฬาจากผู้ที่มีคะแนนรวมขั้นต่ำขององค์ประกอบทางเทคนิค (TES) ในการแข่งขันระดับนานาชาติที่ได้รับการรับรองจาก ISU ภายในวันที่ 26 มกราคม ค.ศ. 2026

### เส้นเวลาการคัดเลือก

## ประเทศที่ผ่านการคัดเลือก

## สรุปโควตาการคัดเลือก

### บุคคลชาย

### บุคคลหญิง

### คู่

### ไอซ์แดนซ์

## อ้างอิง

หมวดหมู่:สเกตลีลา
หมวดหมู่:โอลิมปิกฤดูหนาว 2026
บริดจ์พอร์ต

**บริดจ์พอร์ต** () เป็นเมืองที่มีประชากรมากที่สุดในรัฐคอนเนทิคัต สหรัฐอเมริกา และเป็นเมืองที่มีประชากรมากเป็นอันดับ 5 ในนิวอิงแลนด์ โดยมีประชากร 148,654 คน ในปี 2020  ตั้งอยู่ในเทศมณฑลแฟร์ฟีลด์ ทางตะวันออก บริเวณปากแม่น้ำพีควอนน็อก บริเวณลองไอแลนด์ซาวด์ เป็นเมืองท่ามีระยะห่าง  จากแมนฮัตตัน และ  จากเดอะบรองซ์ 

## อ้างอิง

หมวดหมู่:เมืองในรัฐคอนเนทิคัต
ประเทศสโลวาเกียในโอลิมปิกฤดูหนาว 2026

ประเทศสโลวาเกียจะเข้าร่วมแข่งขันในโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6–22 กุมภาพันธ์ ค.ศ. 2026

## นักกีฬา
รายชื่อนักกีฬาที่เข้าร่วมการแข่งขันในแต่ละกีฬา/ประเภทกีฬา

## กีฬาสกีลงเขา

สโลวาเกียได้รับโควตาพื้นฐานสำหรับนักกีฬากีฬาสกีลงเขาหญิง 1 คน และชาย 1 คน จนถึงขณะนี้

## อ้างอิง

สโลวาเกีย
หมวดหมู่:โอลิมปิกในประเทศอิตาลี
ประเทศญี่ปุ่นในโอลิมปิกฤดูหนาว 2026

ประเทศญี่ปุ่นจะเข้าร่วมการแข่งขันโอลิมปิกฤดูหนาว 2026 ที่มิลาน และกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้แข่งขัน
ต่อไปนี้เป็นรายการจำนวนนักกีฬาที่เข้าร่วมการแข่งขันในแต่ละกีฬา/ประเภทกีฬา

## ฮอกกี้น้ำแข็ง

### ทีมหญิง

ฮอกกี้น้ำแข็งหญิงทีมชาติญี่ปุ่น ผ่านการคัดเลือกโดยการคว้าชัยในรอบคัดเลือกรอบสุดท้าย

## อ้างอิง

ญี่ปุ่น
หมวดหมู่:โอลิมปิกในประเทศอิตาลี
ประเทศสวีเดนในโอลิมปิกฤดูหนาว 2026

ประเทศสวีเดนจะเข้าร่วมการแข่งขันโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 ซึ่งจะเป็นการเข้าร่วมโอลิมปิกฤดูหนาวครั้งที่ 25 ของประเทศ

## ผู้เข้าแข่งขัน
ต่อไปนี้คือรายชื่อจำนวนผู้เข้าแข่งขันที่เข้าร่วมในแต่ละกีฬา/สาขา

## สกีลงเขา

สวีเดนได้คัดเลือกนักสกีลงเขาชายและหญิงคนละคนผ่านโควตาพื้นฐานจนถึงขณะนี้

## อ้างอิง

สวีเดน
หมวดหมู่:โอลิมปิกในประเทศอิตาลี
บูกันดา

**อาณาจักรบูกันดา** (Buganda) เคยเป็นอาณาจักรที่มีความสำคัญในภูมิภาคแอฟริกาตะวันออก แต่ปัจจุบันเป็นอาณาจักรภายใต้ประเทศยูกันดาโดยเป็นหนึ่งในอาณาจักรที่ปกครองตนเองภายใต้รัฐบาลยูกันดา มีเมืองหลวงคือเม็งโก(Mengo) ประชากรส่วนใหญ่เป็นชนเผ่าบากันดา (Baganda) พูดภาษาลูกันดา (Luganda) และนับถือศาสนาคริสต์นิกายโปรเตสแตนท์และโรมันคาทอลิกเป็นหลัก บูกันดามีบทบาทสำคัญในประวัติศาสตร์ของยูกันดา โดยเป็นศูนย์กลางทางการเมือง เศรษฐกิจ และวัฒนธรรมของประเทศ ปัจจุบัน โดยมีพระมหากษัตริย์หรือกาบากา (Kabaka) เป็นผู้นำทางวัฒนธรรมและประเพณี

## ประวัติศาสตร์
**อาณาจักรบูกันดา** (Buganda) เป็นหนึ่งในอาณาจักรบันตูโบราณของแอฟริกาตะวันออก ก่อตั้งขึ้นในช่วงศตวรรษที่ 14 โดยชนเผ่าบันตูที่อพยพมายังพื้นที่นี้ 

### ยุคก่อนอาณานิคม
ในศตวรรษที่ 18–19 อาณาจักรบูกันดาเป็นรัฐที่มีอำนาจมากที่สุดในเกรตเลกส์แอฟริกา โดยมีกาบากา (Kabaka) หรือพระมหากษัตริย์เป็นผู้นำ 

### การตกเป็นอาณานิคม
ในปี 1894 บูกันดาได้ลงนามในสนธิสัญญากับจักรวรรดิอังกฤษ กลายเป็นรัฐในอารักขาของอังกฤษ และถูกผนวกเป็นส่วนหนึ่งของอาณานิคมยูกันดา 

### ยุคสมัยใหม่
หลังจากยูกันดาได้รับเอกราชจากอังกฤษในปี 1962 อาณาจักรบูกันดายังคงมีสถานะพิเศษภายในยูกันดา อย่างไรก็ตาม ในปี 1966 รัฐบาลยูกันดาภายใต้ มิลตัน โอโบเต ได้ยุบสถาบันกษัตริย์บูกันดา แต่ในปี 1993 รัฐบาลของ โยเวรี มูเซเวนี ได้ฟื้นฟูสถานะของกษัตริย์บูกันดาในฐานะสถาบันทางวัฒนธรรม 

## การปกครอง
อาณาจักรบูกันดาปกครองโดยกาบากา หรือพระมหากษัตริย์ โดยมีลูกิโก (Lukiiko) หรือสภาที่ปรึกษาเป็นกลไกบริหารอาณาจักร

## วัฒนธรรม
ประชากรหลักของบูกันดาคือชนเผ่าบากันดา ซึ่งพูดภาษาลูกันดา และมีวัฒนธรรมและพิธีกรรม เช่น พิธีบูชาอานนท์ และ การเต้นรำกอมวานา

## เศรษฐกิจ
เศรษฐกิจของบูกันดาในอดีตขึ้นอยู่กับเกษตรกรรม โดยเฉพาะการปลูกกล้วย, กาแฟ, และ ฝ้าย

## อ้างอิง


## ดูเพิ่ม
* ยูกันดา
* จักรวรรดิอังกฤษ

หมวดหมู่:อาณาจักรในยูกันดา
หมวดหมู่:แอฟริกาก่อนยุคอาณานิคม
เรือนโชนแสง

**เรือนโชนแสง** เป็นละครโทรทัศน์ไทยแนวระทึกขวัญ-ฆาตกรรม-ปั่นประสาท กำกับโดยธนวัจน์ ปัญญารินทร์ และ สันติ ต่อวิวรรธน์ นำแสดงโดยรชตะ หัมพานนท์, ปฐมพงศ์ เรือนใจดี, คามิลล่า กิตติวัฒน์ และณัชภรณ์ อุ่นสวัสดิ์ ละครเรื่องนี้ยังเป็นผลงานเรื่องที่ 5 ในชุดเรือน ออกอากาศทางช่องวัน 31 ทุกวันจันทร์ - อังคาร เวลา 20.30 น. (เวลามาตรฐานไทย) เริ่มวันที่ 27 มกราคม พ.ศ. 2568

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์แนวรักชีวิตไทย
ภราดรภาพชีน

**ภราดรภาพชีน** () เป็นพันธมิตรทางการทหารและการเมืองระหว่างองค์การชาติพันธุ์ติดอาวุธหลายกลุ่มที่เคลื่อนไหวอยู่ในรัฐชีน ประเทศพม่า ก่อตั้งขึ้นเมื่อวันที่ 30 ธันวาคม พ.ศ. 2566 ในช่วงสงครามกลางเมืองพม่า โดยมีเป้าหมายเพื่อส่งเสริมความร่วมมือเกี่ยวกับกิจการในรัฐชีนและชุมชนชาติพันธุ์ชีน พันธมิตรนี้ก่อตั้งขึ้นโดยกองกำลังพิทักษ์ประชาชนของชาวชีนในพื้นที่ซึ่งเชื่อว่าการจัดตั้งรัฐธรรมนูญดินแดนชีน สภาดินแดนชีน และรัฐดินแดนชีน นั้น "ไม่ปฏิบัติตามมาตรฐานประชาธิปไตย ขาดความเท่าเทียม และล้มเหลวในการเป็นตัวแทนและสะท้อนความสามัคคีของกลุ่มชาติพันธุ์ชีนทั้งหมด"

## ความขัดแย้งกับกลุ่มชีนอื่น ๆ
เมื่อวันที่ 31 มกราคม พ.ศ. 2567 กองกำลัง CDF-มารา, กองกำลัง CDF-ปะและวะ, กองกำลัง CDF-ทานตะลาน, กองกำลัง CDF–Zophei, กองกำลัง CDF-Lautu และกองกำลัง CDF–Senthang พร้อมด้วยกองทัพแห่งชาติชีน (Chin National Army, CNA) ได้เปิดฉากโจมตีกองกำลังป้องกันดินแดนมารา (Maraland Defence Force, MDF) ซึ่งเป็นสมาชิกกลุ่มภราดรภาพชิน หลังจากที่มีรายงานว่ากองกำลัง MDF สังหารทหาร CNA และควบคุมตัวทหาร CDF-Mara หลายนาย หนึ่งเดือนต่อมา กองกำลัง MDF และ CNA ปะทะกันที่เมืองปะและวะ ใกล้ชายแดนรัฐชีน-รัฐยะไข่

ในช่วงต้นเดือนพฤษภาคม หลังจากที่กลุ่มภราดรภาพชีนยึดเมืองกินดเวได้ กลุ่มพันธมิตรได้กล่าวหาสภาดินแดนชีน (Chinland Council) และแนวร่วมแห่งชาติชีน (Chin National Front, CNF) ว่าพยายามใช้ประโยชน์จากความขัดแย้งในรัฐชีนเพื่อยึดครองเมืองและขยายการควบคุมดินแดน ในแถลงการณ์เดียวกัน กลุ่มพันธมิตรได้เรียกร้องให้ CNF ให้ความสำคัญกับการโจมตีเมืองหลวงฮาคาของรัฐชีน และเตือนว่ากลุ่มพันธมิตรจะ "สู้กลับ" หากการเผชิญหน้ายังคงดำเนินต่อไป กองกำลังป้องกันดินแดนชีน-มาตูปี (กองพลน้อยที่ 2) ซึ่งเป็นสมาชิกสภาดินแดนชีน ได้ประณามข้อกล่าวหาดังกล่าว

## สมาชิก
**สมาชิกผู้ก่อตั้ง:**
* องค์การแห่งชาติชีน (กองกำลังป้องกันชาติชีน)
* สภาแห่งชาติชีน (กองกำลังป้องกันดินแดนชีน-มี่นดะ)
* สหภาพสหพันธ์โซมี (กองกำลังป้องกันดินแดนโซ)
**สมาชิกภายหลัง:**
* คณะกรรมการดินแดนมารา (กองกำลังป้องกันดินแดนมารา)
* กองกำลังป้องกันดินแดนชีน-มะตูปี (กองพลน้อยที่ 1)
* กองกำลังป้องกันดินแดนชีน-กานแปะและ

## อ้างอิง

หมวดหมู่:ก่อตั้งในประเทศพม่าในปี พ.ศ. 2566
หมวดหมู่:องค์การติดอาวุธชาติพันธุ์ในประเทศพม่า
หมวดหมู่:พรรคการเมืองของชนกลุ่มน้อยในประเทศพม่า
กองกำลังป้องกันชาติชีน

**กองกำลังป้องกันชาติชีน** (;  ย่อว่า **CNDF**) เป็นองค์การติดอาวุธชาติพันธุ์ชาวชีนในประเทศพม่า เป็นกองกำลังติดอาวุธขององค์การแห่งชาติชีน (CNO) และก่อตั้งขึ้นเมื่อวันที่ 13 เมษายน พ.ศ. 2564 ควบคู่กัน เป็นหนึ่งในกลุ่มติดอาวุธที่ก่อตั้งขึ้นในพะล่าน รัฐชีนของประเทศพม่า เพื่อตอบโต้การรัฐประหารของกองทัพพม่าหลังจากวันที่ 1 กุมภาพันธ์ พ.ศ. 2564

ในปี พ.ศ. 2567 กองกำลังป้องกันชาติชีนเป็นหนึ่งในสมาชิกผู้ก่อตั้งภราดรภาพชีน ซึ่งเข้าข้างกลุ่มต่อต้านคณะรัฐประหารที่ต่อต้านการก่อตั้งดินแดนชีน โดยแนวร่วมแห่งชาติชีน (CNF) กองกำลังป้องกันชาติชีนในอำเภอมะตูปี เตือนแนวร่วมแห่งชาติชีนให้มุ่งเน้นไปที่การยึดฮาคาซึ่งเป็นเมืองหลวงของรัฐ และกลุ่มนี้จะต่อสู้ตอบโต้หากเกิดการเผชิญหน้าเพิ่มเติม ตลอดปี พ.ศ. 2567 กลุ่มนี้ได้ปะทะกับกลุ่มที่สนับสนุนสภาดินแดนชีน เช่นเดียวกับที่ได้ปะทะกับกองกำลังของคณะรัฐประหาร

## อ้างอิง

หมวดหมู่:องค์การติดอาวุธชาติพันธุ์ในประเทศพม่า
ไขคดีเป็น เห็นคดีตาย

**ไขคดีเป็น เห็นคดีตาย** () เป็นละครโทรทัศน์ไทยแนวระทึกขวัญ รหัสคดี ปี พ.ศ. 2568 นำแสดงโดยอาเชน ไอย์ดึน และณัฎฐ์ฐชัย บุญประเสริฐ ละครเรื่องนี้กำกับโดยเจตษ์ บุณโยประการ และผลิตโดยจีเอ็มเอ็มทีวี ร่วมกับเก้ง กวาง แก๊ง วัยใส โดยได้รับการประกาศสร้างในงาน GMMTV 2025: Riding the Wave เมื่อวันที่ 26 พฤศจิกายน พ.ศ. 2567 ออกอากาศครั้งแรกทางช่องจีเอ็มเอ็ม 25 เมื่อวันที่ 18 ธันวาคม พ.ศ. 2568 โดยออกอากาศทุกวันพฤหัสบดี เวลา 20:30 น. (เวลามาตรฐานไทย) นอกจากนี้ ยังออกอากาศฉบับไม่ตัดต่อทางเน็ตฟลิกซ์ ทุกวันพฤหัสบดี เวลา 21:30 น. (เวลามาตรฐานไทย)

## เนื้อเรื่องย่อ
ปุยฝ้ายเสียชีวิตหลังจากออกไปเที่ยวปาร์ตี้กับเพื่อน ๆ คามิน สารวัตรคนใหม่ และผู้กองเจด ซึ่งเป็นคู่อริกัน จำเป็นต้องร่วมมือกันเพื่อค้นหาความจริงเบื้องหลังการเสียชีวิตของปุยฝ้าย อย่างไรก็ตาม กลับกลายเป็นว่าคดีนี้ไม่ได้ง่ายอย่างที่คิด

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครชายรักชายไทย
หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยเก้ง กวาง แก๊ง วัยใส
หมวดหมู่:ละครโทรทัศน์ไทยในปี พ.ศ. 2568
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
นางสาวไม่จำกัดนามสกุล

**นางสาวไม่จำกัดนามสกุล** เป็นละครโทรทัศน์ไทยแนวสุขนาฏกรรมจินตนิยม ถูกนำมาสร้างเป็นละครโทรทัศน์เป็นครั้งที่ 2 โดยครั้งแรกถูกสร้างในปี พ.ศ. 2540 นำแสดงโดยมาช่า วัฒนพานิช และจิรายุส วรรธนะสิน ออกอากาศทางช่อง 5 ทุกวันจันทร์ถึงพฤหัสบดี เวลา 18.45 น. ตั้งแต่วันที่ 21 กุมภาพันธ์ ถึงวันที่ 20 เมษายน พ.ศ. 2540 ส่วนฉบับปี พ.ศ. 2561 กำกับโดยฉัตรแก้ว สุศิวะ นำแสดงโดยดาวิกา โฮร์เน่, ฉันทวิชช์ ธนะเสวี, พิชญะ นิธิไพศาลกุล, ณัฏฐ์ เทพหัสดิน ณ อยุธยา, อัครัฐ นิมิตรชัย, ศักดิ์สิทธิ์ เวชสุภาพร และศรัณย์ นราประเสริฐกุล ออกอากาศทางช่องวัน 31 ทุกวันจันทร์ถึงพฤหัสบดี เวลา 20.10 น. ตั้งแต่วันที่ 11 ธันวาคม พ.ศ. 2561 ถึง 11 กุมภาพันธ์ พ.ศ. 2562 

## เรื่องย่อ
เรียมตัดสินใจที่จะอยู่เป็นโสดเนื่องจากอกหักอยู่บ่อยครั้ง จนกระทั่งวันหนึ่งเรียมตรวจพบช็อกโกแลตซีสต์ในมดลูก และวิธีเดียวที่จะรักษาได้คือการมีลูก เหตุการณ์นี้ทำให้เรียมต้องไปหาชายหนุ่มที่เพียบพร้อมมาแต่งงานโดยเร็วที่สุด

## นักแสดงและตัวละคร

## เพลงประกอบละคร

* ทางเดินแห่งความรัก - แก้ม วิชญาณี
* ใครสักคน - ลุลา
* ความจริงในใจ - เต๋อ ฉันทวิชช์ , ใหม่ ดาวิกา
* อยู่ในใจฉัน - โต๋ ศักดิ์สิทธิ์
* สักวันคงได้เจอ - โต๋ ศักดิ์สิทธิ์
* หนี่แหละความรัก - เป๊ก ผลิตโชค

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ช่องวัน 31
พระจันทร์แดง (ภาพยนตร์ปี พ.ศ. 2513)

**พระจันทร์แดง** เป็นภาพยนตร์ไทยแนวดราม่า ลึกลับ แฟนตาซี จินตนิยม ขนาด 16 มม. พากย์เสียงสด ปี 2513 สร้างโดยบุศรินทร์ภาพยนตร์ จากการกำกับของครูเนรมิต นำแสดงโดยมิตร ชัยบัญชา และอรัญญา นามวงศ์ เข้าฉายครั้งแรกเมื่อวันที่ 6 มีนาคม พ.ศ. 2513 ที่โรงภาพยนตร์เอ็มไพร์ ปากคลองตลาด

ต่อมาในปี พ.ศ. 2537 ได้มีการสร้างภาพยนตร์โดยใช้ชื่อเดียวกันนำแสดงโดยศักราช ฤกษ์ธำรงค์ แต่เนื้อหาในเรื่องนี้ไม่ได้มีความเกี่ยวข้องกับฉบับปี พ.ศ. 2513 เลยแม้แต่น้อย

ทางด้านโทรทัศน์ได้มีการนำมาสร้างเป็นละครโทรทัศน์ทั้งหมด 3 ครั้งคือในปี พ.ศ. 2529 นำแสดงโดยนพพล โกมารชุน และจริยา แอนโฟเน่ ครั้งที่ 2 ในปี พ.ศ. 2545 นำแสดงโดยฉัตรชัย เปล่งพานิช และณัทธมนกาญจน์ ศรีนิกรโชติ ซึ่งทั้ง 2 ครั้งออกอากาศทางช่อง 3 ส่วนครั้งที่ 3 ในปี พ.ศ. 2564 นำแสดงโดยภาคิน คำวิลัยศักดิ์ และอรเณศ ดีคาบาเลส ออกอากาศทางช่องวัน 31

## นักแสดงและตัวละคร

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์รักไทย
หมวดหมู่:ภาพยนตร์ที่กำกับโดย อำนวย กลัสนิมิ
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ภาพยนตร์ภาษาไทยในคริสต์ทศวรรษ 1970
ทฤษฎีสมคบคิดเรื่องฮะลาล

**ทฤษฎีสมคบคิดเรื่องฮะลาล**มีความเกี่ยวข้องกับทฤษฎีสมคบคิดและเรื่องหลอกลวงที่สร้างความกลัวต่ออิสลามเกี่ยวกับการรับรองฮะลาลในผลิตภัณฑ์ เช่น อาหาร เครื่องดื่ม และเครื่องสำอาง ข้ออ้างที่มักเกิดขึ้น ได้แก่ การขายสินค้าที่ได้รับการรับรองฮะลาลในร้านค้าเป็นจุดเริ่มต้นของการก่อการร้ายหรือสถาบันกฎหมายชะรีอะฮ์ในประเทศที่ไม่ใช่มุสลิม ค่าธรรมเนียมที่บริษัทจ่ายเพื่อรับรองฮาลาลเป็นทุนแก่การก่อการร้ายอิสลาม การฆ่าสัตว์แบบฮะลาลเพื่อเอาเนื้อนั้นโหดร้าย ไม่ถูกสุขอนามัย หรือเป็นการบูชายัญสัตว์ และอื่น ๆ การเผยแพร่ข้ออ้างเหล่านี้ทำให้เกิดการบอยคอตและการรณรงค์คุกคามต่อธุรกิจที่ขายผลิตภัณฑ์ที่ผ่านการรับรองฮาลาล โดยเฉพาะอย่างยิ่งในออสเตรเลียและอินเดีย แม้ว่าขบวนการต่อต้านฮะลาลก็ปรากฏในเดนมาร์ก, ฝรั่งเศส, แคนาดา, นิวซีแลนด์, สหราชอาณาจักร และสหรัฐด้วย

## ภูมิหลัง
*ฮะลาล*ในภาษาอาหรับแปลว่า "ได้รับอนุญาต" ในภาษาอังกฤษ ซึ่งตรงกันข้ามกับ *[[ฮะรอม]]* ("ต้องห้าม") โดยใช้ระบุสิ่งของที่มุสลิมสามารถปฏิบัติหรือบริโภคได้ (รวมถึงแต่ไม่จำกัดเพียงอาหาร) ตามความสอดคล้องกับอัลกุรอาน กฎเกี่ยวกับอาหารอิสลามกำหนดให้รายการอาหารต้องไม่มีหมูหรือแอลกอฮอล์ และสัตว์ที่ฮะลาลต้องเชือดโดยมุสลิม โดยคนเชือดต้องกล่าว"พระนามของอัลลอฮ์"ก่อนจะรีบกรีดคอสัตว์ด้วยมีดคม ๆ จนเลือดไหลออกหมด ในประเทศส่วนใหญ่ที่มีประชากรมุสลิมส่วนใหญ่ หน่วยงานกฎหมายเป็นผู้ให้การรับรองผลิตภัณฑ์ฮะลาล ส่วนประเทศอื่น ๆ บริษัทต่าง ๆ เป็นผู้จัดซื้อโดยสมัครใจ และออกโดยองค์กรที่ไม่ใช่ภาครัฐ โดยคิดค่าธรรมเนียมรายปี

## ข้ออ้าง

## ดูเพิ่ม

* ทฤษฎีสมคบคิดเรื่องภาษีโคเชอร์
* อาการกลัวอิสลามในประเทศออสเตรเลีย
* ความรุนแรงต่อมุสลิมในประเทศอินเดีย

## References

หมวดหมู่:ทฤษฎีสมคบคิดเกี่ยวกับมุสลิม
หมวดหมู่:อาการกลัวอิสลาม
หมวดหมู่:ใบรับรองฮะลาล
หมวดหมู่:ญิฮาดย้อนกลับ
Stenogale

***Stenogale*** เป็นสกุลของสัตว์กินเนื้อที่สูญพันธุ์แล้ว ซึ่งพบฟอสซิลในฝรั่งเศส เยอรมนี และสวิตเซอร์แลนด์

## สัณฐานวิทยา
การมีปุ่มเสริมบนฟันกรามน้อยและลักษณะฟันอื่น ๆ พบใน Stenogale ซึ่งเป็นลักษณะที่เหมือนกันใน Barbourofelidae และ Felidae

## อนุกรมวิธาน
ตำแหน่งของมันใน Feliformia ได้รับการแก้ไขตั้งแต่มีการค้นพบ โดยระบุให้อยู่ใน Mustelinae, Mustelidae และ Aeluroidea ก่อนที่ล่าสุดจัดให้อยู่ใน Feloidea

## อ้างอิง
เธียเตอร์

**เธียเตอร์** () อาจหมายถึง
## ศิลปะ
* **[[ละคร]]**
* **[[โรงละคร]]**
* **[[โรงภาพยนตร์]]**
* **คณะละคร**
## การใช้งานอื่น ๆ
* **[[ภาคพื้น]]** พื้นที่ที่เกิดเหตุการณ์ทางทหารที่สำคัญหรือกำลังเกิดขึ้น
* **ห้องปฏิบัติการ** ในโรงพยาบาล
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดอุดรธานี]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 6 คน

## ภาพรวม

## ผลการเลือกตั้ง

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดอุดรธานี]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน

## ภาพรวม

## ผลการเลือกตั้ง

## ดูเพิ่ม
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

อุดรธานี
หมวดหมู่:การเลือกตั้งในจังหวัดอุดรธานี
ฮากูจิ (ศักราช)

**ฮากูจิ** () เป็นชื่อศักราชญี่ปุ่นหลังจากปี''ไทกะ'' และก่อนหน้าปี*[[ชูโจ]]* ศักราชนี้กินระยะเวลาจากกุมภาพันธ์ ค.ศ. 650 ถึงธันวาคม ค.ศ. 654 จักรพรรดิผู้ครองราชย์ในศักราชนี้คือจักรพรรดิโคโตกุ)

## เหตุการณ์ในศักราช''ฮากูจิ''
* **ค.ศ. 650** (*ปีฮากูจิ 1*): โคโตกุทรงบัญชาให้บรรดาผู้ต้องขังทุกคนได้รับอิสรภาพทั่วทั้งประเทศ
* **ค.ศ. 654** (*ปีฮากูจิ 5, เดือน 1*): หนูจำนวนมากอพยพเข้ามาใน*[[แคว้นยามาโตะ|ยามาโตะ]]* และถือเป็นสัญญาณว่าควรย้ายเมืองหลวง
* **ค.ศ. 654** (*ปีฮากูจิ 5*): โคโตกุสวรรคตด้วยพระชนมายุ 59 พรรษา หลังครองราชย์ 10 ปี แบ่งเป็น 5 ปีในศักราช*ไทกะ* และ 5 ปีในศักราช*ฮากูจิ*

## อ้างอิง

## ข้อมูล
* Bialock, David T. (2007). *Eccentric Spaces, Hidden Histories: Narrative, Ritual, and Royal Authority from the Chronicles of Japan to the Tale of the Heike.* Stanford: Stanford University Press.  ;  OCLC 237216457
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ;  OCLC 251325323
* Nussbaum, Louis-Frédéric and Käthe Roth. (2005).  ''Japan encyclopedia.'' Cambridge: Harvard University Press. ;  OCLC 58053128
* Titsingh, Isaac. (1834). *[[Nihon Odai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). *A Chronicle of Gods and Sovereigns: Jinnō Shōtōki of Kitabatake Chikafusa.* New York: Columbia University Press.  ;  OCLC 6042764

## แหล่งข้อมูลอื่น
* National Diet Library, "The Japanese Calendar" -- historical overview plus illustrative images from library's collection
คิม จี-อึน

**คิม จี-อึน** ( , เกิด 9 ตุลาคม ค.ศ. 1993) เป็นนักแสดงชาวเกาหลีใต้ เธอเป็นที่รู้จักจากละครโทรทัศน์เรื่อง *[[ล่าฝังแค้น]]* ในปี ค.ศ. 2021

## ชีวิตวัยเด็ก
คิม จี-อึน เกิดที่เมืองอินช็อน ประเทศเกาหลีใต้ เมื่อวันที่ 9 ตุลาคม ค.ศ. 1993 ก่อนที่จะเริ่มอาชีพนักแสดง เธอได้ลงทะเบียนเรียนในหลักสูตรภาควิชาละครเวทีที่มหาวิทยาลัยช็องจู

## อาชีพ
### 2016: เริ่มต้นอาชีพ
คิมเริ่มทำงานในวงการบันเทิงในฐานะนางแบบโฆษณาของ Bacchus-F ในปี ค.ศ. 2016 เพื่อดึงดูดความสนใจจากเอเจนซี่ดูแลนักแสดง คิมได้ถ่ายมิวสิควิดีโอ ทำงานเป็นทีมงาน และออดิชั่นงาน

### 2019–ปัจจุบัน:การเปิดตัวในสื่อกระแสหลักและความนิยมที่เพิ่มขึ้น
การคัดเลือกนักแสดงครั้งแรกของคิมหลังจากที่เธอเซ็นสัญญากับ HB Entertainment ซึ่งเป็นเอเจนซี่แรกของเธอคือภาพยนตร์เรื่อง Long Live the King ในปี ค.ศ. 2019 ในปีเดียวกันนั้น เธอได้รับบทสำคัญครั้งแรกในละครแนวอาชญากรรมระทึกขวัญทางช่องโอซีเอ็นเรื่องนรกคือคนอื่น

ในปี ค.ศ. 2021 คิมโด่งดังจากบทเจ้าหน้าที่หน่วยข่าวกรองแห่งชาติที่เข้าร่วมหน่วยเพราะเหตุผลส่วนตัวในละครแนวระทึกขวัญจารกรรมเรื่องล่าฝังแค้นทางช่องเอ็มบีซี 

ไม่นานหลังจากล่าฝังแค้นคิมได้รับบทนางเอกครั้งแรกในละครแนวแอคชั่นแฟนตาซีเรื่องคืนชีพ คืนยุติธรรมทางช่องเอสบีเอสในปี ค.ศ. 2022 โดยรับบทเป็นลูกสาวคนเดียวของบริษัทใหญ่ที่เข้าไปพัวพันกับการต่อสู้เพื่อการสืบทอดตำแหน่ง ในปีเดียวกันนั้น เธอได้รับบทเป็นทนายความฝึกหัดที่มาจากครอบครัวนักกฎหมายที่มีชื่อเสียงในละครทางช่องเอสบีเอสเรื่องทนายพันวอน

คิมกลับมาร่วมงานกับผู้กำกับละครเรื่องคืนชีพ คืนยุติธรรมอีกครั้งในละครแนวลึกลับระทึกขวัญทางช่องอีเอ็นเอเรื่อง Longing for You ในปี ค.ศ. 2023 โดยรับบทเป็นอัยการคดีอาชญากรรมรุนแรง จากนั้นเธอจึงมุ่งเน้นไปที่การเป็นพิธีกรในรายการวาไรตี้ ในรายการ *[[อินกีกาโย]]*, งาน SBS Entertainment Awards ปี 2023 (ซึ่งเธอได้รับรางวัลอีกด้วย), *Neighborhood Cool House*, *Nineteen to Twenty* คิมติดอันดับที่ 13 ในรายชื่อ *Forbes Korea Power Celebrity 40* ประจำปี 2023 ซึ่งถือเป็นอันดับที่สองในบรรดานักแสดงหญิงในรายชื่อนี้รองจากพัก อึน-บิน

ในปี ค.ศ. 2024 คิมกลับมาแสดงอีกครั้งโดยมีละครถึงสามเรื่อง ได้แก่ ละครทางเว็บแนวระทึกขวัญแฟนตาซีในที่ทำงานเรื่องสวิตช์รัก สลับร่างในบทหัวหน้าทีมการตลาดที่อายุน้อยที่สุดของบริษัท ละครแนวโรแมนติกชีวิตประจำวันทางช่องทีวีเอ็นเรื่องรักอยู่ประตูถัดไปในบทพยาบาลฉุกเฉินผู้เร่าร้อน และละครแนวโรแมนติกอิงประวัติศาสตร์เรื่องเช็คอินที่ฮันยางทางช่องแชนแนลเอในบทหญิงสาวที่ปลอมตัวเป็นผู้ชายและทำงานเป็นเด็กฝึกงานในเกสต์เฮาส์ที่ใหญ่ที่สุดในอาณาจักร

ในเดือนพฤศจิกายน ค.ศ. 2024 หลังจากหมดสัญญากับ HB Entertainment คิมได้เซ็นสัญญากับเอเจนซี่ใหม่คือ Namoo Actors ซึ่งเป็นเอเจนซี่เดียวกับพัก อึน-บิน

## ผลงาน
### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากอินช็อน
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงหญิงชาวเกาหลีใต้ในศตวรรษที่ 21